สตุฟฟาตตัลเฟเน็ก

สตุฟฟาตตัลเฟเน็ก () คือสตูกระต่ายชนิดหนึ่งในตำรับอาหารมอลตา ถือเป็นอาหารประจำชาติของประเทศมอลตา โดยทั่วไปแล้วจะเคี่ยวหรือตุ๋นกับไวน์ มะเขือเทศ กระเทียม ใบกระวาน กานพลู เกลือ พริกไทย และผักต่าง ๆ เมื่อปรุงเสร็จบางครั้งอาจแยกเสิร์ฟเป็นสองคอร์ส โดยราดน้ำสตูลงบนพาสตาแล้วเสิร์ฟเป็นอาหารจานแรก จากนั้นเสิร์ฟเนื้อกระต่ายและผักเป็นอาหารจานหลัก

สตุฟฟาตตัลเฟเน็กอาจมีต้นกำเนิดมาจากการต่อต้านเชิงสัญลักษณ์ต่อข้อจำกัดในการล่าสัตว์ที่คณะอัศวินบริบาลได้กำหนดไว้Cassar, C. Fenkata: An emblem of Maltese peasant resistance? quoted in Gauci-Maistre, J. Tax-xiber: the indigenous rabbit of Malta  อาหารจานนี้ได้รับความนิยมมากขึ้นหลังจากการยกเลิกข้อจำกัดดังกล่าวในช่วงปลายคริสต์ศตวรรษที่ 18 (ซึ่งตรงกับช่วงที่กระต่ายพันธุ์พื้นเมืองอย่างตัชชีเบร์มีจำนวนเพิ่มขึ้นและมีราคาลดลง) และหลังจากที่มีการเพาะเลี้ยงกระต่ายในท้องถิ่น ซึ่งเป็นแนวปฏิบัติที่ได้รับอิทธิพลมาจากฝรั่งเศส

 อ้างอิง 

หมวดหมู่:อาหารจากเนื้อกระต่าย
หมวดหมู่:อาหารมอลตา
หมวดหมู่:อาหารประจำชาติ